 ብዙሓት ኣትክልቲ ይጠፍኡ ኣለው ፕረዚደንት ብራዚል ንወዱ ኣምባሳደር ኣሜሪካ ክኸውን ረቝሕዎ ኣግራብ ካርቦን ዳይ ኦክሳይድ CO2 ናይ ምስሓብ ክእለት ስለ ዘለዎም ክሳብ ሕጂ ንምክልኻል ዋዒ ክላይመት እሙን ፍታሕ ኮይኑ ይርከብ ኣህጉራዊ ምምሕዳር ምቅይያር ክላይመት ክሳብ 2050 ኣብ ዘሎ ግዜ ኣብ ዓለምና ንዘሎ ብዝሒ ካርቦን ብ 1.5C ክንቅንሶ ሓደ ቢሊዮን ሄክታር ዝኣክል መሬት በግራብ ክንሽፍኖ ከምዘሎና ይሕብር ይኹን እምበር እንታይ ዓይነት ኣግራብን ብዝሕን ኣበይ ክትከል ከምዝከኣልን ብልክዕ ክንደይ ዝኣክል ካርቦን ክመጺ ከምዝኽእልን ገና ዝርዝራዊ መጽናዕቲ ከምዘድሊ ምንጻር የድሊ ምንጪ ስእሊ, Getty Images ምኒስትሪ ትምህርቲ ኤርትራ ካብ 1994 ኣትሒዙ ዓመት መጽአ ዛጊት ን25 ዓመታት ብተሳትፎ ተመሃሮ ካልኣይ ደረጃ: ሃገር በግራብ ንምልማዕ ዓበይቲ ንጥፈታት ከሰላስል ጸኒሑ ኣሎ ኤርትራውያን ተማሃሮ ኣብ ክረምታዊ ዕረፍቶም ዝደኸየ መሬት ናብ ንቡር ንምምላስ ኣብ ዝተፈላለዩ ንጥፈታት ክሳተፉ ጸኒሖም እዮም ለብዘበን እውን ኣስታት 30 ሽሕ ተማሃሮን 1500 ኣለይትን ክኢላታት ምዕቃብ ሓመድን ማይን ኣብ ዝተፈላለየ ክፋል ኤርትራ ልዕሊ ሓደ ሚልዮን ፈልሲ ኣግራብ ክተኽሉ ምውፋሮም ሓላፊ ጨንፈር ወፍሪ ተማሃሮ ንልምዓት መምህር ፍትዊ ወልደገርግስ ምግላጹ እታ ጋዜጣ ሓቢራ እዚ ምግራብን ምዕቃብ ሓመድን ከኣ ኣብቲ ተመራመርቲ ዓለማዊ ዋዒ ከም ፍታሕ ዘቕርብዎ ዘለው ምግራብ ናይ ገዛእ ርእሱ ኣበርክቶ ክህልዎ እዩ ኣብ ዙሪክ ስዊዘርላንድ ዝርከቡ ሳይንቲስት ፎቶ ኢንተርፕረቴሽን ዝበሃል ኣገባብ ተጠቒሞም ብትዕዝብቲ ዓለማዊ ዳታሰት ሓቃዊ ጭብጥታት 78ሽሕ ሄክታር ኣግራብ ክበቑለሉ ዝኽእል ቦታ ዳህሳስ ኣካየዱ እቲ ብሶፍትዌር ጉግል አርዝ ዝተደገፈ መጽናዕቲ ከኣ ዓለምና ኣብቲ 0.9 ቢልዮን ሄክታር 2.22 ቢልዮን ኤከር ዝኣክል ዕሩቕ መሬታ ኣግራብ ክበቁል ከምዝኽእል ሓቢሮም እቲ አግራብ ምስ ጠጠዐ ከኣ ካብቲ ወዲ ሰብ ብእንዱስትሪያዊ ንጥፈታት ኣብ ኣትሞስፌር ዝፈጥሮ ብከላ ካርቦን ዳይኦክሳይድ ክሳብ 200 ጊጋቶን ዝኣክል ክልተ ስልሲት ማለት ሓደ ርብዒ ናይቲ ኣብ ሃዋሁው ተዘሪኡ ዘሎ ዘሎ ተጓዳኢ ጋዝ ማለት እዩ ፕሮፌሰር ቶም ክሮውዘር ዝዓበየ ደራሲ ናይዚ መጽናዕቲ ክሳብ ሕጂ ብዘካይድናዮ መጽናዕቲ እቲ ንምቅይያር ክላይመት ዝሕግዝ ዝበለጸ ፍታሕ ነዚ ዘለና ጫካታት ዳግማይ ምህናጽ እዩ ከምኡ ዉን ጭቡጥ መርትዖ ስለ ዘሎ ንወፍሪ ልምዓት ኣግራብ ቅቡል ምኽንያት እዩ ክብል ይገልጾ ሕጂ ስጉምቲ እንተወሲድና ካብቲ ኣብ ህዋ ኣትሞስፌር ዘንሳፍፍ ዘሎ ካርቦን ዳይኦክሳይ 25 ክንንኪ ንኽእል ኢና ከምዚ ዓይነት ዉጽኢት ድማ ቅድሚ ሓደ ዘመን እዩ ተራኢዩ ኢሉ እቶም ተምራመርቲ ኣግራብ ክትከሎ ዝኽእል ዝዓበየ መሬት ዘለወን ሽዱሽተ ሃገራት ፈልዮም ኣለው ሩስያ 151 ሚልዮን ሄክታር ካናዳ 78 ሚልዮን ኣዉስትራሊያ 58 ሚልዮን ብራዚል 50 ሚልዮን ከምኡዉን ቻይና 40 ሚልዮን ሄክታር ኣለወን ይኹን እምበር ፍጥነት እዩ እቲ ፍረ ነገር ዓለም እንዳዉዓየት ትኸይድ ስለዘላ እቲ ኣብ ትሮፒክ ዝግበር ምግራብ እንዳጎደለ እዩ ዝኸይድ ዘሎ ፕሮፌሰር ክሮውዘር ክሳብ እቲ ጫካታት ዝምዕብልን ዕቑር ዓቕሚ ክሳብ ዝህልዎን ልዕሊ 10 ዓመት ኣቢሉ ክወስድ እዩ ይብል ነዚ ዘለና ጫካታት ክንከናኸኖን ኣብ ቁጠባና እንጥቀመሉ ጸዓት ኣማራጽን ፍታሕን ክንደልየሉ ኣገዳሲ እዩ ሓላፊት ምክትታል ክላይመት ነበር ኣብ ውዕል ክላይመት ፈረንሳ 2015 ኣብ ምስንዳእ ቀንዲ ተዋሳኢት ዝነበረት ክሪስቲና ፊጉረስ ናይ ሕርሻን መንበርን ቦታታት ከይተተንከፈ እቲ ዕሩቕ መሬት በግራብ ክሽፈን ኣለዎ ክትብል ጸብጻባ ሂባ ኤርትራ ብዓቕማ ብወፍሪ ልምዓት ተማሃሮ ክትገብሮ ዝጸንሐትን ዘላን ምግራብን ምዕቃብ ሓመድን ከኣ ከም ኣካል ናይዚ ዓለማዊ ወፍርን ጻዕርን ክቑጸር ይከኣል እዩ ይብል ኣብ ወፍሪ ምግራብ ቀረባ ተመኩሮን ዝኽርን ዘለዎ መምህር ሰሎሞን እቶም ነቐፍቲኸ እንታይ ይብሉ? 